

**ประกาศองค์การบริหารส่วนตำบลปากแพรก**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

**ขององค์การบริหารส่วนตำบลปากแพรก**

**...............................................................................**

เพื่อให้การดำเนินงานขององค์การบริหารส่วนตำบลปากแพรก เป็นไปตามเจตจำนงสุจริตตามนโยบายของผู้บริหารองค์การบริหารส่วนตำบลปากแพรกในด้านความโปร่งใส สามารถตรวจสอบได้เปิดโอกาสให้ผู้รับบริการ หรือผู้มีส่วนได้เสียเข้ามามีส่วนร่วมในการดำเนินงานของหน่วยงานในทุกระดับ ดังนี้

1. กำหนดให้นายกองค์การบริหารส่วนตำบลปากแพรก ประกาศเจตจำนงในการบริหารองค์กรอย่างซื่อสัตย์สุจริต โปร่งใส และเป็นไปตามหลักธรรมาภิบาล โดยเผยแพร่ประชาสัมพันธ์ให้บุคลากรผู้รับบริการ ผู้มีส่วนได้เสียและบุคคลภายนอกทราบ

2. กำหนดบทบาทหน้าที่ของผู้บริหารในระดับต่าง ๆ ให้ครอบคลุมถึงดารประพฤติตนเป็นแบบอย่างที่ดี การควบคุม กำกับ ติดตาม สนับสนุนและขับเคลื่อนการดำเนินการเพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม รวมถึงการสอดส่องดูแลเกี่ยวกับผลประโยชน์ทับซ้อนของผู้ใต้บังคับบัญชา

3. กำหนดบทบาทหน้าที่ของบุคลากรทุกระดับ ให้ครอบคลุมถึงการสอดส่อง และร่วมกันป้องกันการกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม โดยไม่ละเลยเพิกเฉยต่อการกระทำที่เข้าข่ายดังกล่าว ตลอดจนให้ความร่วมมือในการตรวจสอบข้อเท็จจริงต่าง ๆ

4. กำหนดจรรยาบรรณของบุคลากรทุกระดับ ให้ครอบคลุมถึง

4.1 การไม่ใช้ตำแหน่งหน้าที่ในการแสวงหาประโยชน์ใด ๆ ให้แก่ตนเอง หรือผู้อื่น

4.2 การไม่อาศัยโอกาสในการปฏิบัติหน้าที่เพื่อเรียกรับ หรือยอมรับผลประโยชน์ใด ๆ ให้แก่ตนเองหรือผู้อื่น

4.3 การไม่กระทำการใด ๆ อันเป็นการเบียดบังผลประโยชน์ที่เป็นตัวเงิน หรือผลประโยชน์อื่นใดในการปฏิบัติงาน หรือเกี่ยวข้องกับงานของหน่วยงาน

4.4 การไม่นำข้อมูลความลับของหน่วยงาน ไปแสวงหาผลประโยชน์ส่วนตัว ประโยชน์ของพวกพ้องและครอบครัว

4.5 ไม่นำเงิน บุคลากร และทรัพย์สินใด ๆ ของหน่วยงานไปใช้เพื่อประโยชน์ส่วนตนหรือผู้อื่น

4.6 การไม่ใช้เวลางานในการแสวงหาผลประโยชน์ส่วนตน

4.7 การไม่รับงานและและปฏิบัติงานภายนอก ที่ก่อให้เกิดผลประโยชน์ขัดแย้งกับหน่วยงานไม่ว่าจะเป็นการปฏิบัติงานชั่วคราวหรือถาวร เว้นแต่จะได้รับการอนุญาตเป็นการเฉพาะจากผู้บริหาร

4.8 การไม่นำความสัมพันธ์ส่วนตัว มาประกอบการใช้ดุลพินิจในการให้คุณให้โทษ การพิจารณาตัดสิน / อนุมัติโครงการ การดำเนินการจัดซื้อจัดจ้าง หรือเป็นเหตุการณ์เลือกปฏิบัติ

5. กำหนดให้งานทรัพยากรบุคคลจัดทำคู่มือเกี่ยวกับการปฏิบัติงานของบุคลากร เพื่อหลีกเหลี่ยงการขัดกันระหว่างผลประโยชน์ส่วนตนกับผลประโยชน์ส่วนรวม โดยพิจารณาถึงนโยบายความขัดแย้งทางผลประโยชน์ขององค์การบริหารส่วนตำบลปากแพรก และกฎหมาย ระเบียบ ข้อบังคับ ที่เกี่ยวข้อง

6. กำหนดให้กฎหมายและคดี และคณะกรรมการดำเนินงานขององค์การบริหารส่วนตำบลปากแพรก จัดอบรมและสร้างช่องทางการรับรู้แก่บุคลากร เพื่อสร้างความตระหนัก และความรับรู้ ความเข้าใจเกี่ยวกับเรื่องการขัดกันระหว่างผลประโยชน์ส่วนตนกับผลประโยชน์ส่วนรวม

7. กำหนดให้งานกฎหมายและคดี จัดทำคู่มือและแนวทางปฏิบัติในการหลีกเหลี่ยงและป้องกันขัดกันระหว่างผลประโยชน์ส่วนตนกับผลประโยชน์ส่วนรวมในส่วนของพันธกิจ และระบบที่รับผิดชอบ โดยพิจารณาถึงนโยบายความขัดแย้งทางผลประโยชน์ขององค์การบริหารส่วนตำบลปากแพรก และระเบียบ กฎหมาย ข้อบังคับที่เกี่ยวข้อง ตลอดจนสื่อสารให้บุคลากรที่เกี่ยวข้องรับทราบ และนำไปปฏิบัติ

8. กำหนดให้การรับบริจาคต้องได้รับการอนุมัติจากผู้บังคับบัญชา และหัวหน้าหน่วยงานและกระทำการอย่างโปร่งใส โดยมีวัตถุประสงค์ในการบริจาคที่ชัดเจน และจะต้องไม่เป็นการบริจาคที่ทำขึ้นเพื่อปกปิดการให้สินบน และให้มีการบันทึกข้อมูลทางบัญชีที่ถูกต้องตามความเป็นจริง

9. กำหนดให้มีช่องทางเพื่อให้บุคคล หรือหน่วยงานภายนอก สามารถแจ้งข้อมูลลับแก่ผู้บริหาร เกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม

10. กำหนดให้มีกระบวนการให้ความเป็นธรรม และปกป้องผู้บริหารและบุคลากรที่รายงานให้ข้อมูลเกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม

11. กำหนดให้มีการดำเนินการทางวินัย ทางปกครอง และทางกฎหมาย ตามความเหมาะสมต่อผู้บริหารและบุคลากรซึ่งถูกตัดสินว่าได้กระทำความผิดที่เกี่ยวข้องกับการขัดกันระหว่างผลประโยชน์ส่วนตนกับผลประโยชน์ส่วนรวม ทั้งในฐานะตัวการหรือผู้สนับสนุน หรือมีการรับรองข้อมูลการมีส่วนได้สาวนเสียอันเป็นเท็จ รวมถึงการเพิกเฉยต่อการกระทำผิด

12. ให้การสนับสนุน ยกย่อง ชมเชย ให้รางวัลผู้บริหารและบุลากรที่มีความซื่อสัตย์ สุจริต มีธรรมาภิบาลในการปฏิบัติงาน สนับสนุนการขับเคลื่อนการดำเนินการเพื่อป้องกันการทุจริตและการขัดกันระหว่างผลประโยชน์ส่วนตนกับผลประโยชน์ส่วนรวม

13. กำหนดให้งานตรวจสอบภายใน สนับสนุนและส่งเสริมให้มีกระบวนการตรวจสอบและควบคุมภายในที่เหมาะสมและมีประสิทธิภาพในการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

จึงประกาศให้ทราบและปฏิบัติโดยทั่วกัน

สั่ง ณ วันที่ 3 ตุลาคม พ.ศ. 2561



(นายปราโมทย์ เพชรรัตน์)

นายกองค์การบริหารส่วนตำบลปากแพรก